එළවළු මිලදී ගැනීමට ප්‍රමාණවත් වෙළඳුන් නොපැමිණීම නිසා දඹුල්ල ආර්ථික මධ්‍යස්ථානයේ එළවළු මිල ගණන් ද සීග්‍ර ලෙස පහත ගොස් ඇති බවයි ඔහු කියා සිටියේ.සෞඛ්‍යාරක්ෂිත ක්‍රමවේද අනුගමනය කරමින් අනුරාධපුර  නගරයේ වෙළඳසැල් අද සිට දින 3ක් වසා දැමීමට අනුරාධපුර එක්සත් වෙළඳ සංගමය තීරණය කර තිබෙනවා.මේ අතර, නියෝජ්‍ය පොලිස්පති අජිත් රෝහණ ප්‍රකාශ කළේ ඇඳිරි නීතිය ඉවත් කෙරුණු ප්‍රදේශවල ජනතාව සෞඛ්‍යාරක්ෂිත ක්‍රමවේදයන් අනුගමනය කළ යුතු අතර එලෙස අනුගමනය නොකරන පුද්ගලයින් අත්අඩංගුවට ගැනීමට කටයුතු කරන බවයි.ඇඳිරි නීතිය උල්ලංගණය කිරීම අද පෙරවරු 6න් අවසන් වූ පැය 24 තුළ පුද්ගලයින් 1128ක් අත්අඩංගුවට ගෙන ඇති අතර, මේ දක්වා අත්අඩංගුවට ගෙන ඇති සමස්ත පුද්ගල සංඛ්‍යාව 41,003ක්.